Solidariteit bied vir ons lede hope voordele – kyk hier - Solidariteit WêreldSolidariteit Wêreld
Tuis › Nuuskantoor › Solidariteit bied vir ons lede hope voordele – kyk hier
Solidariteit bied vir ons lede hope voordele – kyk hier
Solidariteit-lidmaatskap is lankal nie meer net werksbeskerming nie. Om lid van Solidariteit te wees, is om deel te wees van ʼn netwerk van werk wat saam bou aan Suid-Afrika se toekoms.
Solidariteit se hooffunksie is om sy lede in die werkplek te beskerm en hulle by te staan om hul droom, te verwesenlik om ’n goeie werk te hê. ’n Goeie werk is die voorwaarde vir ’n vry, veilige en voorspoedige toekoms. Solidariteit is ’n pro-werk vakbond wat sy lede en hul kinders in staat stel om goeie werk te kry, om die goeie werk te behou; en om enige iets wat die goeie werk bedreig, te beveg.
ʼn Verskeidenheid van vakbondvoordele is beskikbaar vir Solidariteit-lede, afhangend van die lid se kategorie van lidmaatskap. Daar is drie kategorieë van vakbondlidmaatskap:
Ondersteuningslede: Hierdie kategorie van lidmaatskap is ingestel op versoek van mense wat die visie van Solidariteit steun, maar nie kwalifiseer vir een van die ander kategorieë nie. Dit wil sê individuele lede wat by aansluiting 50 jaar of ouer is. Ondersteuningslede kan sekere voordele benut, met die uitsondering van voordele soos kollektiewe bedining, permanente ongeskiktheid, bevallingsvoordele en die sterftevoordeel.
Solidariteit beskerm sy lede met dié voordele:
Solidariteit bied ’n telefoniese regshulpdiens aan lede.
Solidariteit verskaf gratis regsverteenwoordiging ten opsigte van beroepsverwante sake wat na die KVBA of die arbeidshof verwys word. Sake oor diskriminasie en onbillike aflegging, asook kontraktuele eise word op meriete aanvaar.
Akademia – Studeer nauurs in Afrikaans by Akademia, ’n privaat Afrikaanse hoëronderwysinstelling wat afstandsonderrig bied.
*Solidariteit-lede en hul afhanklike kinders tot en met 21 jaar kry 20%-afslag
Sol-Tech is Solidariteit se beroepsopleidingsinstelling wat opleiding in verskeie skaars tegniese vaardighede verskaf.
*Indien getalle dit toelaat, geniet Solidariteit-lede se kinders keuringvoorkeur
’n Bevallingsvoordeel per kind word aan vroulike lede met 12 maande se ononderbroke Solidariteit-lidmaatskap betaal. Eise moet binne ses maande na die bevallingsdatum ingedien word. Vir die uitbetalingsbedrag, skakel 0861 25 24 23, of kontak jou naaste dienskantoor, of stuur ’n e-pos aan diens@solidariteit.co.za.
*Persone wat by aansluiting 50 jaar of ouer is en nie by ’n kollektiewe maatskappy werksaam is nie, kwalifiseer nie vir hierdie voordeel nie.
Alle volopbetaalde Solidariteit-lede kry 20%-afslag by uitgesoekte ontspanningsoorde soos Kokoriba Wildreservaat in Brits en Santana-vakansieoord in Margate, Durban.
Skakel 0861 25 24 23 of besoek www.vakansievoordeel.co.za
Solidariteit is besig om ’n netwerk van beroepsgildes te ontwikkel waarbinne lede unieke voordele vir hul spesifieke beroepe ontvang, wat strek van opleiding, netwerkgeleenthede en mentorskap tot beroepspesifieke kommunikasie. Besoek www.gildes.co.za of stuur ’n e-pos aan gildes@solidariteit.co.za vir meer inligting.
Solidariteit-lede wat daarvoor kwalifiseer*, ontvang ’n omvattende begrafnisvoordeel wat sy/haar gade of benoemde lewensmaat en afhanklike kinders jonger as 21 jaar insluit. Eise moet binne ses maande na die afsterwe van die betrokke persoon ingedien word. *Persone wat 50 jaar of ouer is en nie by ’n kollektiewe maatskappy werksaam is nie, kwalifiseer nie vir hierdie voordeel nie.
*Testamente word gratis vir lede opgestel en bewaar.
Die beskerming van ons lede in die werkplek om beserings te voorkom, maar ook ná beserings, lê ons na aan die hart.
Kontak Solidariteit se Dienssentrum by 0861 25 24 23 of 012 644 4300 om deurgeskakel te word na die afdeling vir Beroepsgesondheid en -veiligheid. Jy kan ook jou saak aanmeld by badbgv@solidariteit.co.za of ’n faks stuur na 012 349 8510.
Permanente mediese ongeskiktheidsvoordeel
Volopbetaalde lede, soos bepaal deur ons grondwet, met 12 maande ononderbroke Solidariteit-lidmaatskap, wat permanent medies ongeskik raak vir alle poste in die algehele arbeidsmark, kwalifiseer vir die uitbetaling van ’n eenmalige bedrag. Alle eise moet ingedien word binne ses maande vanaf die datum waarop permanente mediese ongeskiktheid vasgestel is. Vir die uitbetalingsbedrag, skakel 0861 25 24 23 of jou naaste dienskantoor, of stuur ’n e-pos aan diens@solidariteit.co.za
*Persone wat met aansluiting 50 jaar en ouer is en wat nie by ’n kollektiewe maatskappy werksaam is nie, kwalifiseer nie vir hierdie voordeel nie.
Die Solidariteit Tydskrif bevat artikels oor belangrike arbeidskwessies en verwikkelinge in die arbeidsmark. Die tydskrif verskyn vyf keer per jaar, en is ook elektronies beskikbaar.
Jongmense is ons land se toekoms en by Solidariteit neem ons die toekoms ernstig op! Solidariteit Jeug is ʼn gratis webblad waarby enige jongmens kan aanklop vir advies oor die werkplek. Ons gee advies oor alles in verband met jou beroep: van die perfekte CV en dekbrief tot hoe om jou onderhoud op so ʼn manier aan te pak dat jy uitstaan en ʼn verskil maak. Hierdie webblad is propvol hulp vir jongmense met baie vrae! Besoek gerus www.jeug.co.za om ’n gratis profiel te skep.
S-leer vorm deel van Solidariteit se kernbesigheid, naamlik arbeidsverhoudinge, vaardigheidsontwikkeling en die netwerk van werk. S-leer is ʼn opleidingsinstelling wat voortgesette professionele ontwikkeling vir professionele persone aanbied. S-leer dien as primêre diensverskaffer vir die Solidariteit Beroepsgildes en bied hulle lede die geleentheid om hul vermoëns en vaardighede tot so mate te ontwikkel dat hulle ʼn goeie werk kan kry en behou, en sodoende vry, veilig en voorspoedig kan lewe.
S-leer fokus egter nie net op voortgesette professionele ontwikkeling (VPO) nie, maar ook op persoonlike en loopbaanontwikkeling deur seminare, kort kursusse, gespreksgeleenthede en e-leer waartydens relevante temas bespreek en aangebied word.
Solidariteit-lede kan by Solidariteit Wêreld gratis ’n CV opstel.
WerkNet is ’n gratis Afrikaanse werksoekportaal. Dit is ’n interaktiewe elektroniese platform waar werksoekers hul CV’s kan oplaai en vir poste kan soek, en waar werkgewers beskikbare poste kan adverteer en geskikte kandidate kan soek. Solidariteit is nie ’n personeelplasings- en werwingsagentskap nie en aanvaar nie verantwoordelikheid vir die keurings- en plasingsproses nie.
Solidariteit bied aan sy lede regsadvies in verband met enige werkskontrakte, ongeag waar die lid werksaam is.
Skakel 0861 25 24 23 of besoek www.regsdienste.co.za
Kraal Uitgewers, ’n boekuitgewery wat deel vorm van die Solidariteit Beweging, gee aan Solidariteit-lede gratis lidmaatskap tot die Kraal-klub. Kraal-klublede kry 10%-afslag op Kraal Uitgewers se publikasies.
SMS “Kraal” na 32347 of besoek www.kraaluitgewers.co.za
Erkenning van lidmaatskap by vorige vakbond
Nuwe lede by kollektiewe maatskappye wat kan bewys dat hulle onmiddellik voor aansluiting by Solidariteit ’n opbetaalde lid van ’n ander vakbond was, is dadelik op voordele geregtig, met dien verstande dat waar so ’n lid by aanvaarding reeds in litigasie of by ’n geskil betrokke is, die voordele van lidmaatskap deur die Hoofraad na goeddunke beperk kan word.
Skakel 0861 25 24 23 of e-pos diens@solidariteit.co.za
*Alle voordele is onderhewig aan Solidariteit se bepalings en voorwaardes
Vir meer inligting oor lidmaatskapgeld of Solidariteit-voordele, besoek die Solidariteit Netwerk van Werk by: www.solidariteit.co.za